Sisulu gee DA-LP die middelvinger in parlement | Maroela Media
David Maynier, DA-LP, het 'n mosie ingedien waarna talle ANC-LP's handgebare gemaak het. John Steenhuisen, DA-hoofsweep, het beswaar aangeteken en gesê Sisulu "flipped a Floyd". Dit was 'n verwysing na 'n voorval in September toe Floyd Shivambu, EFF-LP, vir adjunkpresident Cyril Ramaphosa die middelvinger gewys het.
"Dit is onparlementêr. Sy moet dit terugtrek," het Steenhuisen gesê. Sisulu het erken dat sy die middelvinger gewys het. "Ek het gesien hulle [LP's van die opposisiepartye] gebruik die middelvinger. Ek volg hulle net na," het Sisulu gesê.
Volgens Tsenoli het hy nie gesien dat Sisulu die middelvinger gebruik het nie. Hy het LP's wel gewaarsku om hulle van handgebare te weerhou.
Onbeskaamdheid le maar diep in die gene.
Dis nie "onparlementêr" nie – dis gewoon KOMMIN! Ai tog, wys die "dame" haar klas ne!
More Elizabeth, hierdie lid van die vroulike geslag, ek weier om dit 'n dame te noem, wys juis haar klas. Kyk mooi na die gebaar, die een in die middel is sy, die ander omkrulvingers is haar tjommies wat nie die ruggraat het om op te staan nie. Kan hierdie gebaar net so wel hul kenteken maak, die gebalde vuis wat hulle gebruik het niks in hom wat gesteel is nie, dus te leeg na hul eie sin.
Zahn, ek stem – maar let wel ek het "dame" in aanhalingstekens – sy sou graag een wil genoem wees maar ja, die gedrag weerspreek dit!